
[bookmark: _GoBack]ОТНОСНО: Отдаване под наем на обработваеми земеделски земи – общинска
                        собственост, в землищата на територията на Община Бургас, чрез
                        провеждане  на публични търгове с тайно наддаване по реда  на
                        НРПУРОИВ.

УВАЖАЕМИ ОБЩИНСКИ СЪВЕТНИЦИ,
След проведените през изминалата 2016 г. публични търгове с тайно наддаване, за отдавана под наем на земеделски земи, на територията си, Община Бургас разполага с 1904 дка обработваеми земеделски земи, свободни от наематели.
С влизане в сила на новата Наредба за реда за придобиване, управление и разпореждане с общински имоти и вещи (НРПУРОИВ) приета по т.1 от проведеното на 28.06.2016 г. заседание на Общински съвет – Бургас (Протокол № 13), отпадна условието на чл. 89 и 91 от отменената наредба, съгласно което след изтичане срока на действие на едногодишни наемни договори, същите могат да бъдат продължени за следващата стопанска година. Площта на имотите, за които ще бъдат прекратени договорите, е в размер на 1672 дка. С тях, общата площ на земите за които общината като собственик следва да организира търгове за отдаване под наем за новата стопанска 2017/2018 година (01.10.2017 г. - 30.09.2018 г.) е в размер на 3576 дка.
Предвид разпоредбата на чл. 24а, ал. 5 от Закона за собствеността и ползването на земеделските земи (ЗСПЗЗ), отдаването под наем или аренда на земите от общинския поземлен фонд, се извършва чрез търг или конкурс при условия и по ред, определени от общинския съвет, като въз основа на резултатите от проведения търг или конкурс се сключва договор за наем или аренда, за срок не по-дълъг от 10 години.
Земеделските земи се отдават под наем чрез публичен търг по реда на глава седма от НРПУРОИВ за срок от 10 стопански години, като началната тръжна цена се определя с решение на общинския съвет. 
В изпълнение на цитираните законови изисквания, общинската администрация е изготвила списъци на всички свободни от наематели общински земеделски земи в землищата на територията на Община Бургас, подробно описани в Приложение №1, съдържащо данни за местонахождението на имота, номер по КВС или КК, площ и категория. 
В Приложение № 2, неразделна част от настоящата докладна записка, се предлага Общинския съвет да одобри размера на годишните наемни цени за ползване на обработваемите земеделски земи за отглеждане на едногодишни полски култури, създаване и устройване на пчелини, както и за създаване, и отглеждане на трайни насаждения.
Предлаганите наемни цени са съобразени с утвърдените със Заповед № РД 46-158/30.03.2017 г. на Министъра на земеделието и храните, цени за отдаване под наем на земите от държавния поземлен фонд. 
Имотите описани в Приложение №1, с изключение на имоти с идентификатори: 07079.9.251 по  КККР  на  гр. Бургас  и  21141.24.33 по КККР на с. Димчево, община Бургас, са включени в годишната програма за управление и разпореждане с имоти общинска собственост за 2017 г. на Община Бургас, приета по т. 2 от дневния ред на проведеното на 31.01.2017 г. заседание на Общински съвет - Бургас (Протокол № 23) в частта на раздел  ІV.3 „Отдаване под наем на обработваеми земеделски земи“.
С оглед своевременното организиране на търгове за отдаване  под наем на свободните обработваеми общински земеделски земи на територията на Община Бургас за предстоящата стопанска 2017/2018 г. и на основание чл. 58, ал.1 от Правилника за организацията и дейността на общинския съвет и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона  за местното самоуправление и местната администрация, чл. 24а, ал. 5 от Закона за собствеността и ползването на земеделските земи и чл. 52 от Наредбата за реда за придобиване, управление и разпореждане с общинските имоти и вещи, приета от Общински съвет - Бургас, да вземе следните  

Р  Е  Ш  Е  Н  И  Я :

1. Допълва годишната програма за управление и разпореждане с имоти общинска собственост за 2017 г. на Община Бургас, приета по т. 2 от дневния ред на проведеното на 31.01.2017 г. заседание на Общински съвет - Бургас (Протокол № 23) в частта на раздел  ІV.3. „Отдаване под наем на обработваеми земеделски земи“ със следните имоти: 

	
Местност
(ново наименование)
	
Местност
(старо наименование)
	
Кадастрален идентификатор
	
№ по КВС
	
Кате
гория
	
Начин на трайно ползване

	
Площ

	землище  кв. Меден Рудник

	м. "Акацията"
	м. "Сълкъмчетата"
	07079.9.251
	000063
	ІХ
	Нива
	13.853

	землище с. Димчево

	м. "Дългият ручей"
	м. "Озунджак кайряк"
	21141.24.33
	024033
	ІV
	Нива
	3.750




2. Да се отдадат под наем, обработваемите земеделски земи, общинска собственост в землищата на Община Бургас, посочени в Приложение № 1, неразделна част от настоящото решение, за срок от 10 години, считано от стопанската 2017/2018 г., чрез провеждане на публични търгове с тайно наддаване по реда на Наредбата за реда за придобиване, управление и разпореждане с общинските имоти и вещи, приета от Общински съвет – Бургас. 

3. Одобрява Приложение № 2 за определяне на начални тръжни наемни цени, за ползване на обработваеми земеделски земи, общинска собственост, за стопанската 2017/2018 г., както следва:
а) за отглеждане на едногодишни полски култури и за създаване и устройване на пчелини в обработваеми земеделски земи  – 40 лв./дка, без оглед на категорията;
б) за създаване и отглеждане на трайни насаждения; 

	
Трайни насаждения

	
Период на плододаване
	
лв./дка

	
	до 3 г.
	гратисен период

	
	4 - 7 г.
	48.00

	Лозови насаждения
	              8 - 20 г.
	73.00

	
	За останалия период на плододаване
	
48.00

	
	до 4 г.
	гратисен период

	Овощни насаждения –
	5 - 7 г.
	40.00

	семкови, костилкови, черупкови
	За останалия период на плододаване
	
60.00

	
	до 2 г.
	гратисен период

	Ягодоплодни култури
	За периода на плододаване
	
55.00

	Етерично маслени - 
	до 3 г.
	гратисен период

	роза, мента, шипка, лавандула и др.
	За периода на плододаване
	
36.00

	Култивирани билки -
	до 1 г.
	гратисен период

	срок на предоставяне – 5 г.
	2 - 5 г.
	26.00

	
	до 3 г.
	гратисен период

	Калифорнийски аспержи -
	                4 - 12 г.
	57.00

	срок на предоставяне -15 г.
	              13 - 15 г.
	36.00



Приложение: 
1. Приложение № 1 – списъци на имотите по землища;
2. Приложение № 2 – начални тръжни наемни цени;
3. Заповед на Министъра на земеделието и храните №РД 46-158/30.03.17г.

